**С П И С Ъ К**

**на допуснатите и недопуснати кандидати до участие в конкурс, обявен със Заповед № РВР24-РД91-18/02.04.2024 г. на кмета на СО, район „Връбница“, за заемане на длъжността - „главен експерт“ в отдел „Инженерна инфраструктура, благоустройство, екология и контрол по строителството“ (ИИБЕКСС) на СО, район „Връбница“ – 1 щ. бр.**

Комисията, назначена със заповед № РВР24-РД91-19/09.04.2024 г. на кмета на СО, район „Връбница“, в изпълнение на решение, обективирано в Протокол от 24.04.2024 г. за допуснатите и недопуснатите кандидати, подали заявление за участие в конкурс, за заемане на длъжността **„главен експерт“** в отдел ИИБЕКСС на СО, район „Връбница“ обявява списък на:

**Допуснати кандидати:**

1. Анелия Емилова Димитрова

**Недопуснати кандидати:**

Няма недопуснати кандидати

Допуснатите кандидати трябва да се явят за писмена разработка на дата **14.05.2024 г.** от **10:00 часа** в сградата на СО, район „Връбница“, гр. София, бул. „Хан Кубрат”, бл. 328, вх. Б.

В случай на успешно развиване на темата ще се проведе интервю с кандидатите на дата **14.05.2024 г.** в сградата на СО, район „Връбница“, гр. София, бул. „Хан Кубрат”, бл. 328, вх. Б.

**Препоръчителна литература за подготовка:**

Закон за устройство на територията, Наредба №3 за съставяне на актове и протоколи по време на строителството и други поднормативни актове по ЗУТ, Закон за държавния служител, Закон за административните нарушения и наказания.

**Система за определяне на резултатите при провеждането на конкурса**

На основание чл. 34, ал. 5 от НПКПМДС, конкурсната комисия обявява определените коефициенти, с които се умножават резултатите на кандидата, получени при писмената разработка и при провеждане на интервюто, както следва:

* за писмената разработка – коефициент 3;
* за интервю – коефициент 4.

          На основание чл. 34, ал. 7 от НПКПМДС, конкурсната комисия определи времето за развиване на темата – 60 /шестдесет/ минути.

 Конкурсната комисия изготвя три различни теми. След обявяване на началото на провеждане на конкурса един от кандидатите изтегля чрез жребий един от вариантите на тема за писмена разработка.

Оценяването се извършва по петстепенна скала, като 5 е най-високата оценка, при която кандидатът напълно отговаря на изискванията. Оценката на всеки кандидат е средно аритметична от оценките на проверяващите.

Минималният резултат от писмената разработка – оценка 3.

         Информация относно резултатите от писмената разработка кандидатите ще получат лично на **14.05.2024 г.** на входа в сградата на СО, район „Връбница“, гр. София, бул. „Хан Кубрат”, бл. 328, вх. Б, в определен от комисията час, за който кандидатите ще бъдат уведомени при откриването на конкурсната процедура.

  Непосредствено след това ще се проведе интервю с кандидатите при успешно развиване на темата.

  Преди провеждане на интервюто, комисията ще формулира въпросите, които ще бъдат задавани на кандидатите и с които се цели да се установи в каква степен кандидатите притежават компетентностите, които са необходими за изпълнението на длъжността.  Средно продължителността на интервюто трае от 15 до 30 минути за всеки кандидат.

Минималният резултат, при който кандидат се счита за успешно издържал интервюто е 21 точки.

Окончателният резултат на кандидатите е сбор от резултатите, които са получени при писмената разработка и от интервюто, умножени с определените коефициенти.

Въз основа на окончателния резултат комисията класира от първо до трето място кандидатите с най-висок резултат, които са покрили минималните резултати от писмената разработка и интервюто.

Участниците в конкурсната процедура трябва да представят документ за самоличност преди развиване на темата.

**Председател на конкурсната комисия: /П/**